Hausmanns gate har stor trafikk og er en hovedfartsåre mellom sentrum og nordlige del av indre by (videre nordover Maridalsveien og Uelands gate). Busslinjene 34 og 54 går i Hausmanns gate fra Calmeyers gate til Maridalsveien. I september 2019 åpnet en trikkelinje gjennom gaten fra Christian Krohgs gate til Storgata, som erstatningslinje for trikken i Storgata. Linjen ble fjernet da trikken i Storgata med erstatning for Brugata holdeplass åpnet i 2021.